Leslie Frazier

Leslie Antonio Frazier (s. 3. huhtikuuta 1959 Columbus, Mississippi) on yhdysvaltalainen  amerikkalaisen jalkapallon valmentaja. Leslie Frazier Pro Football Reference Hän pelasi NFL:ssä viisi kautta kulmapuolustajana ja oli voittamassa Super Bowlia vuonna 1985 Chicago Bearsin joukkueessa. Frazier sai loppuottelussa polvivamman, joka päätti hänen uransa. Frazierin valmennusura alkoi 1988, jolloin hänet nimettiin Trinity International Universityn ensimmäiseksi päävalmentajaksi. 1998 hän siirtyi valmentamaan NFL:ään ja toimi mm. Cincinnati Bengalsin ja Minnesota Vikingsin puolustuksen koordinaattorina. Vuonna 2010 hänet nimettiin kesken kauden Vikingsin päävalmentajaksi Brad Childressin saatua potkut. Frazier johdatti Vikingsin pudotuspeleihin kauden 2012 päätteeksi. Seuraava kausi oli kuitenkin pettymys, kun joukkueen pelinrakentajat eivät onnistuneet ja edellisellä kaudella hyvin pelannut puolustus taantui. Tämä johti Frazierin potkuihin.http://www.nfl.com/news/story/0ap2000000306942/article/leslie-frazier-fired-as-minnesota-vikings-coach Lovie Smith palkkasi hänet nopeasti Tampa Bay Buccaneersin puolustuksen koordinaattoriksi kaudelle 2014.http://www.nfl.com/news/story/0ap2000000308820/article/leslie-frazier-to-be-buccaneers-defensive-coordinator

 Lähteet 

Luokka:Yhdysvaltalaiset amerikkalaisen jalkapallon pelaajat
Luokka:Yhdysvaltalaiset amerikkalaisen jalkapallon valmentajat
Luokka:Vuonna 1959 syntyneet
Luokka:Elävät henkilöt